CELEX: 32013R0385
Language: lv
Date: 2013-04-22 00:00:00
Title: Komisijas Īstenošanas regula (ES) Nr. 385/2013 ( 2013. gada 22. aprīlis ) par atsevišķu preču klasifikāciju kombinētajā nomenklatūrā

27.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 117/10
            
         KOMISIJAS ĪSTENOŠANAS REGULA (ES) Nr. 385/2013
   (2013. gada 22. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. aprīlī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts sastāv no 25 neaustas drānas salvetēm; salvetes aptuvenais izmērs ir 15 cm × 20 cm; tās safasētas plastmasas iepakojumā mazumtirdzniecībai.
                  Salvetes ir piesūcinātas cita starpā ar ūdeni, sojas eļļu, mandeļu eļļu (Prunus dulcis), cetilspirtu, ksantāna sveķiem, smaržvielām/aromātvielām, citronelolu, geraniolu, glicerīnu, tretranātrija EDTA un dinātrija kokoamfodiacetātu.
                  Informācijā par šo produktu norādīts, ka tas lietojams normālai un kombinētai ādai dekoratīvās kosmētikas noņemšanai, tonizēšanai un attīrīšanai.
               
               
                  3304 99 00
               
               
                  Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, VI sadaļas 2. piezīmi, 33. nodaļas 4. piezīmi un KN kodu 3304 un 3304 99 00 formulējumu.
                  Produkts satur virsmaktīvo vielu (dinātrija kokoamfodiacetātu), kura nenosaka tā pamatīpašības, jo tā darbojas tikai kā emulgators. Tādēļ klasifikācija pozīcijā 3401 nav iespējama (sk. arī harmonizētās sistēmas skaidrojumu c) izņēmumu) par pozīciju 3401.
                  33. nodaļas 4. piezīmi nevar piemērot, jo produkta pamatīpašība ir tā, ka tas ir ādas kopšanas līdzeklis. Tādēļ to nav iespējams klasificēt pozīcijā 3307.
                  Produkts lietojams, lai noņemtu dekoratīvo kosmētiku, tonizētu un attīrītu ādu, tādēļ tas ir ādas kopšanas līdzeklis (sk. arī harmonizētās sistēmas skaidrojumus par pozīciju 3304).
                  Tādējādi produkts klasificējams pozīcijā 3304 pie ādas kopšanas līdzekļiem.